text: ল্যাঙ্কাশায়ার ক্রিকেট ক্লাব () ইংল্যান্ড এবং ওয়েলসের ঘরোয়া ক্রিকেটে আঠারোটি প্রথম-শ্রেণীর ক্রিকেট ক্লাবের অন্যতম। ঐতিহাসিক কাউন্টি ল্যাঙ্কাশায়ারের প্রতিনিধিত্বকারী দল এটি। ক্লাবটির টি২০ দলকে ল্যাঙ্কাশায়ার লাইটনিং নামে পরিচিতি ঘটানো হয়েছে।
  
  ম্যানচেস্টার ক্রিকেট ক্লাবের উত্তরাধিকারী হিসেবে ১৮৬৪ সালে ল্যাঙ্কাশায়ার ক্রিকেট ক্লাব প্রতিষ্ঠা করা হয়। ওল্ড ট্রাফোর্ডে ল্যাঙ্কাশায়ার দল তাদের প্রধান মাঠ হিসেবে ব্যবহার করে থাকে। ১৮৬৫ সালে দলটি প্রথম খেলায় অংশ নেয়। ১৮৯৪ সাল পর্যন্ত নির্ভরযোগ্য সূত্রমূলে অনুষ্ঠিত খেলাগুলো গুরুত্বপূর্ণ খেলার মর্যাদা লাভ করে। ১৮৯৫ সালে মেরিলেবোন ক্রিকেট ক্লাব (এমসিসি) ও কাউন্টি চ্যাম্পিয়নশীপের ক্লাবগুলো কর্তৃক আনুষ্ঠানিকভাবে প্রথম-শ্রেণীর দলরূপে স্বীকৃতিলাভ করে। ১৯৬৩ সালে সীমিত ওভারের ক্রিকেট খেলার প্রচলন থেকে লিস্ট এ দল হিসেবে শ্রেণীভূক্ত হয়। এরপর ২০০৩ সালে বড়দের টুয়েন্টি২০ দল হিসেবে শ্রেণীভূক্ত হয়।
  
  ইতিহাস 
  ১৮৭৯ থেকে ১৮৮৯ সালের মধ্যে চারবার অনানুষ্ঠানিকভাবে চ্যাম্পিয়ন কাউন্টি হিসেবে বৈশ্বিকভাবে স্বীকৃতি পেয়েছিল। ডিসেম্বর, ১৮৮৯ সালে কাউন্টি চ্যাম্পিয়নশীপ আনুষ্ঠানিকভাবে আয়োজনের ব্যবস্থা করা হয়। ১৮৯০ সালে প্রথম মৌসুমে আটটি ক্লাব নিয়ে প্রবর্তিত এ প্রতিযোগিতার অন্যতম দল ছিল তারা। ১৮৯৫ সালে ল্যাঙ্কাশায়ারের পক্ষে আর্চি ম্যাকলারেন ৪২৪ রানের ব্যক্তিগত ইনিংস খেলেন। অদ্যাবধি তাঁর এ সংগ্রহটি প্রথম-শ্রেণীর ক্রিকেটে যে-কোন ইংরেজ ক্রিকেটারের ব্যক্তিগত সর্বোচ্চ সংগ্রহরূপে বিবেচিত হয়ে আসছে। ১৮৯৭ ও ১৯০৪ সালে ল্যাঙ্কাশায়ার তাদের প্রথম দুইটি কাউন্টি চ্যাম্পিয়নশীপের শিরোপা লাভ করে। ১৯২৬ থেকে ১৯৩৪ সালের মধ্যে দলটি কাউন্টি চ্যাম্পিয়নশীপের শিরোপা পাঁচবার লাভ করে। ১৯৫০ সালে দলটি সারে ক্লাবের সাথে যৌথভাবে শিরোপা জয়ে সক্ষমতা দেখায়। ১৯৫৪ সালে সিরিল ওয়াশব্রুক ল্যাঙ্কাশায়ারের প্রথম পেশাদার অধিনায়ক হিসেবে নিযুক্ত হন। ৭৭ বছর পর ২০১১ সালে ল্যাঙ্কাশায়ার দল তাদের পরবর্তী কাউন্টি চ্যাম্পিয়নশীপের শিরোপা লাভে সক্ষম হয়।
  
  ১৮৭৯ থেকে ১৯০০ সাল পর্যন্ত জনি ব্রিগস ল্যাঙ্কাশায়ারের পক্ষে খেলেছেন। ল্যাঙ্কাশায়ারের প্রথম খেলোয়াড় হিসেবে ১০,০০০ রান ও ১,০০০ উইকেট পেয়েছেন। জনি টিল্ডসলের কনিষ্ঠ ভ্রাতা আর্নেস্ট টিল্ডসলে ১৯০৯ থেকে ১৯৩৬ সাল পর্যন্ত ল্যাঙ্কাশায়ারের পক্ষে খেলেছেন। এ সময়ে তিনি ৫৭৩টি খেলায় অংশ নিয়ে ৩৪,২২২ রান তুলে ক্লাবের সর্বোচ্চ রান সংগ্রাহক হন। ফাস্ট বোলার ব্রায়ান স্ট্যাদাম ১৯৫০ থেকে ১৯৬৮ সাল পর্যন্ত প্রথম-শ্রেণীর খেলায় অংশ নিয়ে ল্যাঙ্কাশায়ারের পক্ষে ১,৮১৬ উইকেট লাভ করে ক্লাব রেকর্ড গড়েন।
  
  ১৯৬০-এর দশকের শেষ দিক থেকে ১৯৭০-এর দশকের সূচনাকাল পর্যন্ত জ্যাক বন্ড দলকে নেতৃত্ব দেন। এ সময়ে ওয়েস্ট ইন্ডিয়ান ব্যাটসম্যান ক্লাইভ লয়েডকে সাথে নিয়ে সীমিত ওভারের ক্রিকেটে প্রভূত সফলতা নিয়ে আসেন। দলটি ১৯৬৯ ও ১৯৭০ সালে সানডে লীগ এবং ১৯৭০ থেকে ১৯৭৫ সালের মধ্যে চারবার জিলেট কাপের শিরোপা জয় করে। ১৯৮৪ সালে ল্যাঙ্কাশায়ার দল বেনসন এন্ড হেজেস কাপ জয়সহ ১৯৯০ থেকে ১৯৯৬ সালের মধ্যে তিনবার এবং ১৯৮৯, ১৯৯৮ ও ১৯৯৯ সালে সানডে লীগের শিরোপা পায়। ২০০০ সালে কাউন্টি চ্যাম্পিয়নশীপের খেলার ধরন পরিবর্তিত হলে দলটি প্রথম বিভাগে খেলার সুযোগ পায়। এরপর থেকে তিনবার অবনমন ঘটলেও প্রত্যেকবারই পরের মৌসুমে উত্তরণ ঘটে।
  
  সম্মাননা 
  
  প্রথম একাদশের সম্মাননা
   কাউন্টি চ্যাম্পিয়ন (১) – ১৮৮১; যৌথভাবে (৩) – ১৮৭৯, ১৮৮২, ১৮৮৯
   কাউন্টি চ্যাম্পিয়নশীপ (৮) – ১৮৯৭, ১৯০৪, ১৯২৬, ১৯২৭, ১৯২৮, ১৯৩০, ১৯৩৪, ২০১১; যৌথভাবে (১) – ১৯৫০
  দ্বিতীয় বিভাগ (২) – ২০০৫, ২০১৩
   ন্যাটওয়েস্ট টি২০ ব্লাস্ট (১) –  ২০১৫
   জিলেট/ন্যাটওয়েস্ট/সিএন্ডজি/এফপি ট্রফি (৭) – ১৯৭০, ১৯৭১, ১৯৭২, ১৯৭৫, ১৯৯০, ১৯৯৬, ১৯৯৮
   সানডে/ন্যাশনাল/প্রো৪০ লীগ (৫) – ১৯৬৯, ১৯৭০, ১৯৮৯, ১৯৯৮, ১৯৯৯
  দ্বিতীয় বিভাগ (১) – ২০০৩
   বেনসন এন্ড হেজেস কাপ (৪) – ১৯৮৪, ১৯৯০, ১৯৯৫, ১৯৯৬
  
  দ্বিতীয় একাদশের সম্মাননা
   দ্বিতীয় একাদশ চ্যাম্পিয়নশীপ (৪) – ১৯৬৪, ১৯৮৬, ১৯৯৭, ২০১৭; যৌথভাবে (১) - ২০১৩
   মাইনর কাউন্টিজ চ্যাম্পিয়নশীপ (৭) – ১৯০৭, ১৯৩৪, ১৯৩৭, ১৯৪৮, ১৯৪৯, ১৯৬০, ১৯৬৪
  
  অন্যান্য সম্মাননা
   রিফিউজ কাপ (১) – ১৯৮৮
   ল্যাম্বার্ট এন্ড বাটলার ফ্লাডলিট কম্পিটিশন (১) – ১৯৮১
  
  ল্যাঙ্কাশায়ারে ক্রিকেটের সূচনাকাল 
  ১৭৮১ সালে ল্যাঙ্কাশায়ারে ক্রিকেট খেলার প্রচলন ঘটেছিল বলে জানা যায়। ১৮১৬ সালে ম্যানচেস্টার ক্রিকেট ক্লাব প্রতিষ্ঠিত হয়। এরপর থেকে ইয়র্কশায়ার ও নটিংহ্যামশায়ারের প্রতিনিধিত্বকারী শেফিল্ড ক্রিকেট ক্লাব ও নটিংহাম ক্রিকেট ক্লাবের ন্যায় এ ক্লাবটিও ল্যাঙ্কাশায়ার কাউন্টির প্রতিনিধিত্বকারী দলের মর্যাদা পায়। ২৩-২৫ জুলাই, ১৮৪৯ তারিখে শেফিল্ড ও ম্যানচেস্টার ক্লাব শেফিল্ডের হাইড পার্কে একে-অপরের বিপক্ষে প্রতিদ্বন্দ্বিতায় অবতীর্ণ হয়েছিল। তবে, খেলায় ইয়র্কশায়ার বনাম ল্যাঙ্কাশায়ারের কথা তুলে ধরা হয়। এটিই প্রথম খেলা হিসেবে ল্যাঙ্কাশায়ারের নাম ব্যবহার করা হয় ও গোলাপের খেলা নামে প্রথমবারের মতো পরিচিতি লাভ করে। ইয়র্কশায়ার দল পাঁচ উইকেটে জয় পায়। শেফিল্ড ক্লাব নামে ইয়র্কশায়ার দলটি ১৮৩৩ সাল থেকে খেলায় অংশ নিতো। গোলাপের খেলা ক্রিকেটের অন্যতম প্রাচীন ও সর্বাপেক্ষ জনপ্রিয় প্রতিপক্ষ হিসেবে পরিচিতি পায়। ১৮৫৭ সালে ম্যানচেস্টার ক্লাব ওল্ড ট্রাফোর্ডে চলে যায়। এরপর থেকেই ল্যাঙ্কাশায়ারের নিজস্ব মাঠরূপে চিহ্নিত হয়।
  
  অধিনায়ক
  
  রেকর্ড
  
  খেলোয়াড়ী রেকর্ড 
  ব্যাটিং
  
  বোলিং
  
  উইকেট-রক্ষণ
  
  ল্যাঙ্কাশায়ারের পক্ষে সর্বাধিক প্রথম-শ্রেণীর রান সংগ্রহকারী 
  যোগ্যতা – ২০,০০০ রান
  
  ল্যাঙ্কাশায়ারের পক্ষে সর্বাধিক প্রথম-শ্রেণীর উইকেট লাভকারী 
  যোগ্যতা - ১,০০০ উইকেট
  
  সর্বমোট দলীয় সংগ্রহ 
  সর্বোচ্চ দলীয় সংগ্রহ – ৮৬৩, সারে, ওভাল, লন্ডন, ১৯৯০
  
  প্রতিপক্ষের সর্বোচ্চ দলীয় সংগ্রহ – ৭০৭/৯ ডি., সারে, ওভাল, লন্ডন, ১৯৯০
  
  সর্বনিম্ন দলীয় সংগ্রহ – ২৫, ডার্বিশায়ার, ওল্ড ট্রাফোর্ড, ম্যানচেস্টার, ১৮৭১
  
  প্রতিপক্ষের সর্বনিম্ন দলীয় সংগ্রহ – ২০, এসেক্স, কাউন্টি ক্রিকেট গ্রাউন্ড, চেমসফোর্ড, ২০১৩
  
  প্রত্যেক উইকেটে জুটিতে রেকর্ড
  
  পাদটীকা
  
  তথ্যসূত্র
  
  আরও পড়ুন 
   H S Altham, A History of Cricket, Volume 1 (to 1914), George Allen & Unwin, 1962
   Derek Birley, A Social History of English Cricket, Aurum, 1999
   Rowland Bowen, Cricket: A History of its Growth and Development, Eyre & Spottiswoode, 1970
   Roy Webber, The Playfair Book of Cricket Records, Playfair Books, 1951
   Lancashire CCC Yearbook – various editions
   Playfair Cricket Annual – various editions
   Wisden Cricketers' Almanack – various editions
  Lancashire: Every Day of the Year – a chronological record of facts, figures and trivia
  
  বহিঃসংযোগ 
  
   ক্লাবের প্রাতিষ্ঠানিক ওয়েবসাইট
   ক্রিকেটআর্কাইভ
  
  বিষয়শ্রেণী:১৮৬৪-এ প্রতিষ্ঠিত
  বিষয়শ্রেণী:১৮৬৪-এ প্রতিষ্ঠিত ক্রিকেট ক্লাব
  বিষয়শ্রেণী:১৮৬৪-এ ইংল্যান্ডে প্রতিষ্ঠিত
  বিষয়শ্রেণী:ইংরেজ প্রথম-শ্রেণীর ক্রিকেট দল
  বিষয়শ্রেণী:ট্রাফোর্ডভিত্তিক ক্রীড়া
  বিষয়শ্রেণী:ল্যাঙ্কাশায়ার কাউন্টি ক্রিকেট ক্লাব
  বিষয়শ্রেণী:ল্যাঙ্কাশায়ারভিত্তিক ক্রিকেট
title: ল্যাঙ্কাশায়ার কাউন্টি ক্রিকেট ক্লাব